Oct 09,2015
వృద్ధి రేటు అంచనాల్లో కోత
  వాషింగ్టన్‌/ పారీస్‌ : ఈ ఏడాది భారత వృద్ధి రేటు అంచనాలకు 'అంతర్జాతీయ ద్రవ్య నిధి సంస్థ' (ఐఎంఎఫ్‌) కోత పెట్టింది. 2015లో తొలుత 7.5 శాతం వృద్ధి అంచనా వేసిన ఐఎంఎఫ్‌.. తాజాగా దీన్ని 7.3 శాతానికి కుదించింది. ప్రపంచంలోనే భారత్‌ అభివృద్ధి చెందుతున్న దేశమని ఐఎంఎఫ్‌ రీసెర్చ్‌ డిపార్టుమెంట్‌ డిప్యూటీ డైరెక్టర్‌ గియాన్‌ మారియా మిలెసి ఫెర్రెట్టి పేర్కొన్నారు. సాధారణంగానే విదేశీ పరిణామాలు క్లిష్టతరంగా ఉన్నాయని అన్నారు. ఇక్కడ జరుగుతున్న ఐఎంఎఫ్‌, ప్రపంచ బ్యాంకు వార్షిక సమావేశంలో పాల్గొన్న ఆయన అనంతరం మీడియాతో మాట్లాడుతూ ప్రపంచ మార్కెట్లో గతేడాది చోటు చేసుకున్న స్తబ్దత కొనసాగుతుందన్నారు. విదేశాల్లో నెలకొన్న బలహీనమైన డిమాండ్‌ భారత్‌ను ఒత్తిడికి గురి చేస్తుం దన్నారు. దీంతో వృద్ధి రేటు అంచనాలు తగ్గించాల్సి వచ్చిందని పేర్కొంది. మరోవైపు విదేశాలో తగ్గుతోన్న సరుకుల ధరలు భారత్‌కు మద్దతు నిస్తున్నాయన్నారు.
మీ స్నేహితులకు రికమెండ్ చెయ్యండి